《寄吴原可》
元代·李泂

不谓相疏亦自猜，空山旧雨入莓苔。江湖机熟鸥忘去，吴楚年荒雁不来。

豪杰何心犹用世，乾坤自古少怜才。向来共醉梅花下，昨夜一枝寒自开。

作者简介：[公元一二七四年至一三三二年]字溉之，滕州人。生于元世祖至元十一年，卒于文宗至顺三年，年五十九岁。泂骨骼清异，神情开朗，秀眉疏髯，目莹如电，颜如冰玉，唇如渥丹。